14. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΔΗΜΟΣΙΑΣ ΤΑΞΕΩΣ Αριθ.Φ.670/18/457240 της 4/18 Αυγ.  1980 (ΦΕΚ Β΄771) Περί της εκτελέσεως των συμφώνως προς το άρθρ. 18 του Ν.Δ. 1044/71 εκδιδομένων αποφάσεων των αρμοδίων Νομαρχών. Έχοντες υπ' όψει: α)Τας διατάξεις του άρθρ. 18 του Ν.Δ. 1044/71 «περί τροποποιήσεως, συμπληρώσεως και αντικαταστάσεως διατάξεων του Α.Ν. 1324/49 «περί προστασίας και αποκαταστάσεως των αναπήρων πολέμου οπλιτών και θυμάτων πολέμου», ως συνεπληρώθη δια του άρθρ. 8 του Νόμ. 1043/80 «περί τροποποιήσεως, συμπληρώσεως και αντικαταστάσεως διατάξεών τινων της «περί αναπήρων και θυμάτων πολέμου ισχυούσης νομοθεσίας». β)Τας διατάξεις του άρθρ. 12 του Νόμ. 1043/80 «περί τροποποιήσεως, συμπληρώσεως και αντικαταστάσεως διατάξεών τινων της «περί αναπήρων και θυμάτων πολέμου ισχυούσης νομοθεσίας». γ)Τας διατάξεις του Ν.Δ. 8/73 «περί γενικού οικοδομικού κανονισμού». δ)Σχετικήν εισήγησιν της Διευθύνσεως Εφέδρων Πολεμιστών Αγωνιστών Θυμάτων Αναπήρων του Γενικού Επιτελείου Εθνικής Αμύνης, αποφασίζομεν: α)Η εκτέλεσις των αποφάσεων των Νομαρχών, των εκδιδομένων συμφώνως προς το άρθρ. 18 του Ν.Δ. 1044/71, ως συνεπληρώθη υπό του άρθρ. 8 του Νόμ. 1043/80, γίνεται, ως ορίζει το άρθρ. 12 του Νόμ. 1043/80, δια του Αστυνομικού Τμήματος ή Σταθμού Χωροφυλακής της περιφερείας εις την οποίαν ασκείται το παραχωρούμενον δικαίωμα, εφ’ όσον η διοικητική πράξις καταστή εκτελεστή, μη υποκειμένη εις ένδικον μέσον, το οποίον να αναστέλη την εκτέλεσίν της. β)εις περίπτωσιν εκδόσεως αποφάσεως αλλαγής θέσεως περιπτέρου, ανακλήσεως δι’ οιονδήποτε λόγον της αδείας ή καταργήσεως περιπτέρου, ανακλήσεως αδείας λειτουργίας καφενείου – κυλικείου ή κουρείου, η Νομαρχία τάσσει εις τον υπόχρεον εύλογον προς συμμόρφωσιν προθεσμίαν, την οποίαν γνωστοποιεί εγγράφως εις τούτον προς αποφυγήν αμφιβολιών ή παρεξηγήσεων. Η εν λόγω προθεσμία προκειμένου περί απομακρύνσεως περιπτέρου, δεν είναι δυνατόν να είναι μικροτέρα των 15 ημερών συμφώνως προς το άρθρ. 121 του Γενικού Οικοδομικού Οργανισμού (ΓΟΚ, Ν.Δ. 8/73, ΦΕΚ 124/73). γ)Εάν η προθεσμία παρέλθη άπρακτος η Νομαρχία δίδει εντολήν εις το Αστυνομικόν Τμήμα ή  τον Σταθμόν Χωροφυλακής δια την απαγόρευσιν της λειτουργίας του περιπτέρου, καφενείου –  κυλικείου ή κουρείου. Εις περίπτωσιν αρνήσεως παραλαβής προς μετακόμισιν των εμπορευμάτων και λοιπών πραγμάτων υπό του υποχρέου, ή εις περίπτωσιν σκοπίμου απουσίας τούτου παρά την γενομένην ειδοποίησίν του η Αστυνομική Αρχή προβαίνει εις την καταμέτρησιν των εμπορευμάτων (Αντί για τη σελ. 796,03(α) Σελ. 796,03(β) Τεύχος 1192-Σελ. 69 Άδειες λιανικής πώλησης τσιγάρων κ.λ.π. 36.Ι.β.13-14 και λοιπών πραγμάτων παρουσία δύο μαρτύρων και μεταφέρει ταύτα προς φύλαξιν εις ασφαλή κατά την κρίσιν της χώρον, δ)Εάν κατά τον χρόνον εκτελέσεως της αποφάσεως ευρεθή κλειστόν το περίπτερον, καφενείον – κυλικείον ή κουρείον, η Αστυνομική Αρχή παραβιάζει τούτο και ενεργεί ως εις την προηγουμένην υποπαρ. (γ) ορίζεται. ε)Επί αλλαγής θέσεως περιπτέρου, δια μεν τα εμπορεύματα και λοιπά πράγματα ενεργούνται τα οριζόμενα εις τας προηγουμένας υποπαραγράφους δια δε το περίπτερον (κουβούκλιον) η Αστυνομική Αρχή ζητεί τεχνικά μέσα από την Νομαρχίαν και προβαίνει εις την μετατόπισίν του εις την ορισθείσαν δι’ αποφάσεως νέαν θέσιν. στ)Επί ανακλήσεως αδείας λειτουργίας περιπτέρου, μετά την εκπνοήν της ταχθείσης προθεσμίας απομακρύνσεως και εάν ο ιδιοκτήτης αρνείται να απομακρύνει τούτο ή απουσιάζει σκοπίμως, η Νομαρχία ζητεί από την αρμοδίαν κατά τόπον Πολεοδομικήν Υπηρεσίαν την σύνταξιν πρωτοκόλλου αυθαιρέτου κατασκευής και την εφαρμογήν των διατάξεων των άρθρ. 118 έως 124 του ΓΟΚ. ζ)Ουδεμίαν ευθύνην φέρει η Αστυνομική αρχή δια την φυσιολογικήν φθοράν ή μείωσιν της αγοραίας αξίας των παραδοθέντων εις αυτήν προς φύλαξιν εμπορευμάτων και πραγμάτων, τα οποία υποχρεούται να παραδώση εις τον δικαιούχον επί αποδείξει. η)Εις αναλόγους προς τας ανωτέρω ενεργείας προέρχεται η Αστυνομική Αρχή, κατόπιν εντολής της οικείας Νομαρχίας, εις περίπτωσιν εκμεταλλεύσεως περιπτέρου, καφενείου – κυλικείου ή κουρείου εις περισσοτέρους του ενός κατ’ ιδανικάς μερίδας, δια την εξ αυτών αρνούμενον την συνεγκατάστασιν του ετέρου ή των ετέρων συνιδιοκτητών, ως και εις περίπτωσιν λήξεως της δι’ αποφάσεως της Νομαρχίας καθορισθείσης χρονικής διαρκείας μισθώσεως και αρνήσεως απομακρύνσεως του μισθωτού. θ)Αι δαπάναι μεταφοράς των εμπορευμάτων και λοιπών πραγμάτων βαρύνουν την ιδιοκτήτην ή τους κληρονόμους του. ι)Καταργούμεν πάσαν προγενεστέραν σχετικήν απόφασιν ημών. Σελ. 796,04(β) Τεύχος 1192-Σελ. 70 